|  |  |  |  |
| --- | --- | --- | --- |
|  | |  |  |
| Adresseinformasjon fylles inn ved ekspedering. Se mottakerliste nedenfor. | |  |  |
|  | |  |  |
|  | |  | |
|  | |  |  |
|  |  |  |  |
| *Vår dato:* | *Vår ref:(bes oppgitt ved svar)* |  |  |
| 22.08.2025 | 22/02939-11 |  |  |

Høring - konsekvensutredning og søknad om virksomhet - utvidelse av Svalbard Satellittstasjon (Svalsat)

Sysselmesteren på Svalbard sender med dette søknad om virksomhet for utvidelse av Svalbard Satellittstasjon på høring, sammen med konsekvensutredning av virksomheten. Frist for å komme med innspill er 20.10.2025.

**Bakgrunn**

Svalbard Satellittstasjon (Svalsat) på Platåberget utenfor Longyearbyen er planlagt utvidet. I forbindelse med dette har Multiconsult på vegne av Kongsberg Satellite Services AS v/ avdeling Svalbard Satellittstasjon søkt om virksomhet og utarbeidet konsekvensutredning for ny virksomhet. I forkant av dette ble utredningsprogrammet fastsatt av Sysselmesteren i 2021.

Søknad og KU ble først oversendt Sysselmesteren i april 2025. Etter en gjennomgang av dokumentene besluttet Sysselmesteren å be om rydding og presiseringer i dokumentene. Justerte dokumenter fra Multiconsult ble mottatt 4.7.2025. Høringsdokumentene samt utrednings-programmet er vedlagt og kan også leses på [www.sysselmesteren.no](http://www.sysselmesteren.no).

Søknaden og konsekvensutredningen blir behandlet etter svalbardmiljøloven og forskrift om konsekvensutredninger og avgrensing av planområdene på Svalbard.

Arealplan for utvidelsen, delplan *D51 Utvidelse av Svalbard satellittstasjon på Platåberget* er p.t. til behandling hos Longyearbyen lokalstyre.

**Høringen**

I denne høringen ber vi om innspill fra høringspartene og andre interesserte på følgende punkter:

* Om konsekvensutredningen oppfyller utredningsplikten iht. utredningsprogrammet
* Virksomheten det søkes om, altså utvidelsen av satellittstasjonen

I henhold til forskrift om konsekvensutredninger og avgrensning av planområdene på Svalbard § 4 skal Sysselmesteren sende konsekvensutredningen på høring. Fristen for uttale bør ikke settes kortere enn åtte uker.

Høringsfristen settes til 20.10.2025. Uttalelser til høringen sendes til [firmapost@sysselmesteren.no](mailto:firmapost@sysselmesteren.no).

**Videre saksbehandling**

Etter at høringsfristen er gått ut vil Sysselmesteren gjennomgå og kommentere uttalelsene. På bakgrunn av høringen kan vi stille krav om nærmere undersøkelser eller tilleggsopplysninger før eventuell tillatelse gis, i henhold til forskrift om konsekvensutredninger og avgrensing av planområdene på Svalbard § 4.

Med hilsen

|  |  |
| --- | --- |
| Torild Jørgensen |  |
| miljøvernsjef | Anne Silje Berg |
| *e.f.* | seniorrådgiver arealplanlegging |

*Dokumentet er godkjent elektronisk, og har derfor ikke håndskreven signatur.*

**Mottakere:**

Longyearbyen lokalstyre  
Svalbard Turn Idrettslag  
Longyearbyen Jeger og Fiskeforening  
Kings Bay AS  
Justis- og beredskapsdepartementet, Høringer Justisdepartementet  
Direktoratet for samfunssikkerhet og beredskap - DSB  
Direktoratet for mineralforvaltning med Bergmesteren for Svalbard  
Klima- og miljødepartementet  
Kommunal- og moderniseringsdepartementet  
Nærings- og fiskeridepartementet  
Olje- og energidepartementet  
Samferdselsdepartementet  
Utenriksdepartementet  
Norges Vassdrags- og energidirektorat NVE  
Luftfartstilsynet  
Store Norske Spitsbergen Kulkompani AS  
Riksantikvaren  
Miljødirektoratet  
Arbeidstilsynet  
Norsk Polarinstitutt  
Visit Svalbard AS  
AECO Association of arctic Expedition Cruise Operators  
Longyearbyen Feltbiologiske Forening LOFF  
Meteorologisk institutt  
Svalbard Science Forum  
Norsk Institutt for Vannforskning NIVA  
Norsk institutt for naturforskning NINA  
Norges geologiske undersøkelser NGU  
Bellona  
Naturvernforbundet  
WWF Verdens naturfond  
Birdlife Svalbard

**Kopimottakere:**

Kongsberg Satellite Services AS Avd. SvalSat  
Multiconsult

**Vedlegg:**

Fastsatt utredningsprogram for utvidelse av Svalbard satellittstasjon  
Fastsetting av utredningsprogram for konsekvensutredning - utvidelse av Svalbard satellittstasjon  
Konsekvensutredning naturmangfold  
Situasjonsplan  
E-post - utvidelse av område for Svalsat - justert søknad om virksomhet  
Utvidelse av Svalsat - konsekvensutredning  
Utvidelse av Svalsat - søknad om virksomhet